Suomenpystykoiran omistajasta ei toistaiseksi ole tietoa.

Koira pelastettiin heikoilta jäiltä. Kuvituskuva. Mostphotos

Etelä-Savon Pelastuslaitos pelasti koiran heikoilta jäiltä itsenäisyyspäivän iltana.

Kangasniemellä Itä-Tenkelintiellä suomenpystykorva oli haukkunut ja ulvonut, mikä oli havahduttanut rannalla olevan henkilön siinä määrin, että hän soitti hätänumeroon.

Pelastuslaitoksen pintapelastajat hakivat koiran pois heikoilta jäiltä. Koira ei ollut avannossa, mutta mahdollisesti heikon jään pauke ja ritinä pelotti koiraa niin, ettei se enää uskaltautunut tassutella itse rantaan.

Pannassa ei ollut omistajatietoja, joten koira toimitettiin pelastuslaitoksen mukaan koirahoitolaan.